b'\n_START_ARTICLE_\nDainius Pauk\xc5\xa1t\xc4\x97\n_START_SECTION_\nBiografija\n_START_PARAGRAPH_\n1971 m. baig\xc4\x97 Vilniaus 21 vidurin\xc4\x99 mokykl\xc4\x85, 1980 m. Vilniaus universiteto Teis\xc4\x97s fakultet\xc4\x85._NEWLINE_1971 m. Vilniaus elektros skaitikli\xc5\xb3 gamyklos \xc5\xa1altkalvis, 1971\xe2\x80\x931973 m. tarnavo tarybin\xc4\x97je armijoje, 1977\xe2\x80\x931986 m. Vilniaus statybos remonto tresto juriskonsultas, 1986\xe2\x80\x931990 m. tresto profs\xc4\x85jungos komiteto pirmininkas. 1990\xe2\x80\x931998 m. Lietuvos Vietinio \xc5\xabkio ir paslaug\xc5\xb3 darbuotoj\xc5\xb3 profs\xc4\x85jung\xc5\xb3 federacijos pirmininkas, 1992 m. ir 1996 m. buvo perrinktas \xc4\xaf \xc5\xa1ias pareigas. Dalyvavo \xc5\xa1\xc4\xaf profs\xc4\x85jung\xc5\xb3 susivienijim\xc4\x85 priimant \xc4\xaf Pasaulin\xc4\xaf visuomeninio aptarnavimo sekretoriat\xc4\x85, \xc5\xa1io sekretoriato Europos Tarybos narys. 1997 m. i\xc5\xa1rinktas \xc4\xaf Tarptautin\xc4\xaf visuomenini\xc5\xb3 paslaug\xc5\xb3 gamybinio sekretoriato vykdom\xc4\x85j\xc4\xaf komitet\xc4\x85, 1992\xe2\x80\x931998 m. \xc4\xaf Europos visuomenini\xc5\xb3 paslaug\xc5\xb3 komitet\xc4\x85. 1995 m. atstovavo Tarptautinio visuomenini\xc5\xb3 paslaug\xc5\xb3 sekretoriato Vidurio ir Ryt\xc5\xb3 Europos profs\xc4\x85jungoms visuomenini\xc5\xb3 paslaug\xc5\xb3 privatizavimo klausimais Tarptautin\xc4\x97je darbo organizacijoje, taip pat Lietuvos profesini\xc5\xb3 s\xc4\x85jung\xc5\xb3 susivienijimui U\xc5\xbeimtumo fonde prie Socialin\xc4\x97s apsaugos ir darbo ministerijos, Tri\xc5\xa1al\xc4\x97je taryboje, bendroje profs\xc4\x85jung\xc5\xb3 integracijos \xc4\xaf Europos S\xc4\x85jung\xc4\x85 komisijoje. 1998\xe2\x80\x932000 m. Valstybinio socialinio draudimo fondo valdybos Informacijos ir ry\xc5\xa1i\xc5\xb3 su visuomene skyriaus vir\xc5\xa1ininkas. 2000 m. kovo \xe2\x80\x93 spalio m\xc4\x97n. Seimo narys. 2001\xe2\x80\x932011 m. Migracijos departamento prie Vidaus reikal\xc5\xb3 ministerijos direktoriaus pavaduotojas._NEWLINE_1986\xe2\x80\x931990 m. TSKP narys, nuo 1993 m. Lietuvos socialdemokrat\xc5\xb3 partijos Vilniaus skyriaus narys, 1999\xe2\x80\x932000 m. LSDP tarybos narys, nuo 1999 m. \xe2\x80\x9eSocialdemokratija \xe2\x80\x93 2000\xe2\x80\x9c narys, nuo 2003 m. LSDS pirmininko pavaduotojas._NEWLINE_1997\xe2\x80\x932002 m. Vilniaus miesto savivaldyb\xc4\x97s tarybos narys.'